CELEX: 62011CN0248
Language: et
Date: 2011-05-23 00:00:00
Title: Kohtuasi C-248/11: Eelotsusetaotlus, mille on esitanud Curtea de Apel Cluj (Rumeenia) 23. mail 2011 — Kriminaalmenetlus Rareș Doralin Nilași, Gicu Agenor Gânscă, Ana Maria Opreani (sünd. Șchiopu), Sergiu Dan Dascăli, Ionuț Horea Baboși süüdistuses

27.8.2011   
            
            
               ET
            
            
               Euroopa Liidu Teataja
            
            
               C 252/13
            
         Eelotsusetaotlus, mille on esitanud Curtea de Apel Cluj (Rumeenia) 23. mail 2011 — Kriminaalmenetlus Rareș Doralin Nilași, Gicu Agenor Gânscă, Ana Maria Opreani (sünd. Șchiopu), Sergiu Dan Dascăli, Ionuț Horea Baboși süüdistuses
   (Kohtuasi C-248/11)
   2011/C 252/26
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Cluj
   
      Süüdistatavad põhikohtuasja kriminaalmenetluses
   
   Rareș Doralin Nilaș, Gicu Agenor Gânscă, Ana Maria Oprean (sünd. Șchiopu), Sergiu Dan Dascăl, Ionuț Horea Baboș
   
      Eelotsuse küsimused
   
   
               1.
            
            
               Kas direktiivi 2004/39/EÜ (1) artikli 4 punkti 14 ja artikleid 9–14 võib tõlgendada nii, et neid kohaldatakse nii peamise kauplemisturu suhtes, millele on tegevusloa andnud CNVM (Comisia Națională a Valorilor Mobiliare (riiklik väärtpaberikomisjon)), kui ka järelturu suhtes, mis on alates 2005. aastast esimessse lõimitud (…), kuid mida käsitatakse endiselt reguleeritud turust eraldiseisvana, ilma et tema õiguslikku olemust oleks regulatiivselt selgitatud?
            
         
               2.
            
            
               Kas direktiivi 2004/39/EÜ artikli 4 punkti 14 sätteid tuleb tõlgendada nii, et mõiste „reguleeritud turg” ei hõlma kauplemissüsteeme, mis ei vasta finantsinstrumentide turgude direktiivi III jaotise sätetele?
            
         
               3.
            
            
               Kas direktiivi 2004/39/EÜ artikli 47 sätteid tuleb tõlgendada nii, et turu suhtes, millest liikmesriigi vastutav asutus ei ole teatanud ning mis ei kuulu reguleeritud turgude loetelusse, ei kehti reguleeritud turgude suhtes kohaldatav õiguslik regulatsioon, eriti mis puutub turu kuritarvitamise vastastesse normidesse direktiivi 2003/6/EÜ kontekstis?
            
         
      (1)  Euroopa Parlamendi ja nõukogu 21. aprilli 2004. aasta direktiiv 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ (ELT L 145, lk 1; ELT eriväljaanne 06/07, lk 263).